དེ་ལས་བོད་ཀྱི་ལོ་རྒྱུས་དེབ་ཐེར་ཁག་དང་ཏུན་ཧོང་གཏེར་ཡིགརྒྱའི་ལོ་རྒྱུས་ཧན་ཡིག་དང་ཐང་ཡིག་གསར་རྙིང་སོགས་ལས་བཤད་པའི་འཇང་ཞེས་པ་དེ་ནི་བོད་ཀྱི་བཙན་པོ་ཁྲི་འདུས་སྲོང་མང་པོ་རྗེའི་སྐབས་སུ་འཇང་རྒྱལ་ཁབ་དབང་དུ་བསྡུས་ཞེས་པ་དེ་ལ་གོ་བ་ལེན་དགོས།དེའང་རང་རྒྱལ་གྱི་ལྷོ་ཕྱོགས་བོད་དང་འབྲེལ་ཆེ་བའི་མི་རིགས་སམ་ཡུལ་གྲུ་ཞིག་ཡིན།ཀྲུང་གོའི་ལོ་རྒྱུས་རྣམས་སུ་ནན་ཀྲོའུཞེས་བཀོད་ཡོད།དེ་ལ་ཏུན་ཧོང་ཡིག་རྙིང་སོགས་ལས་འཇང་ངམ་མྱཱ་དཀར་ནག་ཅེས་གྲགས།སྤྱིར་བོད་སྐད་ཀྱི་མྱཱ་དཀར་ནག་ཅེས་པ་དེའང་རྒྱ་ཡིག་ནང་དུ་སྔོན་ཆད་ཡུལ་དེའི་མི་རིགས་ལ་ཝུའུ་མནཏེ་མན་ནག་པོ་དང་པེ་མན་ཏེ་མན་དཀར་པོ་ཞེས་བཏགས་པའི་སྒྲ་ལས་བྱུང་བར་འདྲ།དེའང་དེང་དུས་དབྱི་རིགསདང་པེ་རིགསདང་ནྰ་ཞིས་མི་རིགས་སོགས་མི་རིགས་ཁ་ཤས་ཀྱི་མེས་པོ་དེ་ཡིན་པར་བཤད་དེ།རྒྱ་ཡིག་ཀྲུང་གོའི་ལོ་རྒྱུས་ཞེས་པ་ལས།འཇང་གི་ཕྱོགས་སུ་ཀྲོའོ་དྲུག་ཡོད་པ་ནི་ད་ལྟའི་དབྱི་རིགས་དང་པེ་རིགས་སོགས་ཀྱི་མེས་པོ་ཡིན་ཞེས་པས་ཀྱང་ཤེས་ཐུབ།ཡང་དེ་ཉིད་ལས།འཇང་ཞེས་པ་དེའང་ཐང་རྒྱལ་རབས་སྐབས་སུ་མི་རིགས་དེ་གཉིས་གཙོས་པའི་མི་རིགས་ཁ་ཤས་ཀྱིས་བཙུགས་པའི་རྒྱལ་ཁབ་ཅིག་ཡིན།ད་ལྟ་ས་དེ་ག་ན་དབྱི་རིགས་དང་པེ་རིགས།ནྰ་ཞིས་མི་རིགས་དང་མོ་སོ་མི་རིགས་ཕུའུ་མིན་མི་རིགས་སོགས་མི་རིགས་མང་པོ་ལྷན་དུ་འདུས་ཡོད།མི་རིགས་དེ་དག་གི་ཆོས་ལུགས་དང་རིག་གནས་ཚང་མ་བོན་ཁོ་ན་ཡིན་པར་ཤེས་ཐུབ།